મોડાસા એસ.ટી. સત્તાવાળાઓ અને હિંમતનગર વિભાગ દ્વારા અરવલ્લી જિલ્લામાં બંધનાં એલાનના પગલે એસ.ટી.બસોને નુકશાન થાય નહીં તે માટે ગ્રામ્ય માર્ગ અને લાંબારૂટની એસ.ટી.બસોને સવારથી જ બંધ કરાતાં 250 કરતાં વધુ ગામડાંઓનાં એસ.ટી.રૂટો બંધ કરાતાં અનેક મુસાફરો રઝળી પડ્યા હતા. જોકે,ભારત બંધના એલાન દરમિયાન એસ.ટી.ને રૂપિયા બે લાખ ઉપરાંતનો ઘાટો વાગ્યો હોવાનું જાણવા મળ્યું છે. એસ.ટી.બસને બંધના એલાન દરમિયાન કોઇ નુકસાની ન થતાં એસ.ટી. સત્તાવાળાઓએ રાહતનો દમ લીધો હતો.